Naissaare vald (1939)
Naissaare vald oli vald Naissaarel Harjumaal aastail 1939–1950. Vallamaja asus Lõunakülas. Vald moodustati senise Naissaare valla piires. 1939. aastal oli vallas 404 elanikku, territooriumi suurus oli 1526,39 ha. Esimene vallavanem oli Osvald-Julius Rosen. 1939. aasta detsembris valiti vallavanemaks Fridolf Ambrosen. Vald kuulus Riigivolikogu 18. valimisringkonda, kust valiti Kustav Kurg.